Public procurement notice: Contract Notice
Published: 2017-01-21
Buyer: KuntaPro Oy
Country: FI
Region: SUOMI / FINLAND
Contract type: Supplies
Procedure: Open procedure
CPV classification: 33130000: Dental instruments and devices
Estimated value: 400000 EUR
Submission deadline: 2017-02-28
Award criteria: The most economic tender

Technical requirements: KuntaPro Oy:n hankintapalvelut (yhteishankintayksikkö) pyytää asiakkailleen tarjoustanne hammashuollon teknikkopalveluista (hammaslaboratoriossa valmistettavat oikomishoidon kojeet ja purentakiskot) tarjouspyyntöasiakirjojen mukaisesti.
Puitesopimustoimittajiksi valitaan enintään viisi (5) toimittajaa. (Eniten pisteitä saaneet, hyväksyttävissä olevat tarjoukset. Mikäli hyväksyttyjä tarjouksia on vähemmän kuin 5, valitaan vähemmän kuin 5 tarjoajaa.) Toimittajien välille muodostetaan etusijajärjestys. ks.tarkempi kuvaus puitejärjestelystä sopimusluonnoksesta kohdasta 8.
Tilaaja hankkii sopimuksen kohteena olevia tuotteita puitesopimustoimittajilta etusijajärjestyksen mukaan. Sopimuskausi on kaksi (2) vuotta ja sopimus sisältää mahdollisuuden kahden (2) vuoden pituiseen optiokauteen.
Sopimuksen kohteena ovat suun terveydenhuollon asiakkaille teetettävät hammastekniset laboratoriotyöt, jotka julkinen sektori maksaa/kustantaa. Pääsääntöisesti nämä asiakkaat ovat alle 18-vuotiaita. Sopimus sisältää hammastekniset oikomishoidon työt ja purentakiskot, jotka toimittaja valmistaa tilauksesta. Hankinta käsittää tuotteen valmistuksen eri työvaiheineen ja lopputuotteen takuineen sekä tuotteen toimituksen/kuljetuksen. Työt noudetaan tilaajan tiloista ja toimitetaan tilaajan tiloihin tilaajan määrittämään paikkaan.
Puitesopimustoimittajaksi valittavat hammaslaboratoriot toimivat tilaavien hammaslääkäreiden kanssa tiiviissä yhteistyössä ja yllä listatut tuotteet valmistetaan hammaslääkärin ohjeiden eli työtilauksen/laboratoriolähetteen mukaan mittatilaustyönä. Hammaslaboratoriot eivät ole suoraan yhteydessä potilaaseen. Hammaslääkärin ohjeistuksen ymmärtäminen, keskinäinen yhteistyö sekä kommunikaatio hammaslääkärin ja teknikon välillä ovat tärkeitä lopputuloksen onnistumisen kannalta. Tämän vuoksi hammaslaboratoriolta vaaditaan palvelua suomen kielellä (sekä kirjallista että suullista) sekä konsultaatiomahdollisuutta puhelimitse sekä tarvittaessa kasvokkain tilaajan toimipisteessä.
Kaikki hankintaa koskevat oikomiskojeet on valmistettava dentaalimateriaalivalmistajien toimittamista laadukkaista CE-merkityistä materiaaleista. Materiaalien laadun tulee täyttää turvallisuus- ja toimivuusvaatimuksiltaan NIOM (Nordisk Institutt for Odontologiske Materialer):n tuotelistan ja/tai ISO-standardin mukaiset vaatimukset. Toimittajalta voidaan tarvittaessa pyytää lista käyttämistään materiaaleista toimittajineen sekä mahdollisista alihankkijoista.
Kojeiden on oltava laadukkaita eli 1) suuhun hyvin istuvia (ts. koje ei vaadi suuria hiontoja tai muokkausta) sekä 2) käyttöiältään tarkoituksenmukaisia (ts. kestävät normaalin oikomishoitoon kuuluvan päivä- ja/tai yökäytön eli eivät rikkoudu herkästi (kojeen keskimääräinen käyttöikä vaihtelee yhdestä kolmeen vuoteen tuotteesta riippuen). Mikäli kojeiden istuvuudessa on toistuvasti ongelmia tai kojeet hajoavat jatkuvasti, on tilaajalla oikeus purkaa sopimus.
Tarjoajan on täytettävä työssään terveydenhuollon määräämät hygieniavaatimukset. Hammastekniset työt on käsiteltävä Suomessa tähän käyttötarkoitukseen hyväksytyillä desinfektioaineilla ennen kuin työ toimitetaan tilaajan osoittamaan toimipisteeseen.
Optiokausi otetaan automaattisesti käyttöön alkuperäisin ehdoin, mikäli hankintayksikkö ei ilmoita optiokauden käyttämättä jättämisestä. Mikäli optiovuosia ei haluta käyttää, on hankintayksikön ilmoitettava siitä kirjallisesti toiselle sopijapuolelle viimeistään kuusi (6) kuukautta ennen optiokauden alkua.
Tarjoajan on velvollinen toimittamaan toimeksiannon mukaan tehtävän työnäytteen viikon sisällä tilaajan pyynnöstä. Työnäyte on osa hankinnan laatu-arviointia, ja sen painoarvo vertailussa on 20 %.
Asianosaisen on tehtävä hankintaoikaisuvaatimus 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta.
Sähköistä tiedoksiantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä.

Eligibility requirements: Katso kohta soveltuvuusvaatimukset.

Award value: 400000